open-index/open-wikipedia-markdown huggingface dataset:
Snowshoe

Die **Snowshoe** is ’n seldsame, kortharige katras wat in die 1960's in die VSA ontstaan het.

## Geskiedenis 
Snowshoes is die eerste keer in Philadelphia geteel toe ’n Siamese kat drie katjies gehad het met wit pote. Die teler, Dorothy Hinds-Daugherty, het toe ’n teelprogram begin met wat aanvanklik bekend was as "Silver Laces". Sy het die Siamese katte met tweekleurige Amerikaanse korthaarkatte en ander rasse gekruis. Toe sy die program verlaat, het Vikki Olander by haar oorgeneem. Sy het die eerste teelstandaard opgestel, nuwe telers gewerf en daarna gestreef om die kat erken te kry by verskillende verenigings. Die Cat Fanciers Federation (CFF) en die American Cat Association's (ACA) het die kat in 1974 aanvaar as ’n eksperimentele ras. Dit word reeds deur verskeie ander verenigings aanvaar.

Al bestaan die katte reeds 45 jaar lank, is hulle skaars omdat dit moeilik is om die regte patroon te verkry.

## Beskrywing 
Die Snowshoe is ’n medium-groot kat en langer as die meeste ander katrasse. Die kop kan driehoekig of rond wees. Die pels is medium-kort en moet blink wees sonder enige teken van ’n onderste laag hare. Hulle kan blou, lila, nertsbruin, ligbruin, sjokoladebruin en robbruin wees. Die patroon bestaan uit effekleurige en wit dele. Die punte is donker effekleure. Hul kleure verdonker namate hulle ouer word. Die oë is altyd blou.

Die katte is lieftallig en stil en moenie vir lang tye alleen gelaat word nie. Hulle miaau baie, maar nie so hard soos die Siamese kat nie. Hulle is intelligent en hou van water.

## Verwysings 
## Eksterne skakels 
* Snowshoe 
* TICA-standaarde 

## Sien ook 
* Lys van katrasse

20px|linksHierdie artikel is vertaal van die Engelse Wikipedia
Hemiramphidae

Die **Halfbekke** (*Hemiramphidae*) is 'n vis-familie wat tot die orde Beloniformes behoort. Daar is twaalf genera met minstens een en tagtig spesies in hierdie familie. Ses van die spesies kom aan die Suid-Afrikaanse kus voor.

## Kenmerke 
Die familie se lywe is lank en silindries en die dorsale- en anal vinne is agter naby die stertvin. Die sterte is gevurk met die onderste lob wat langer as die boonste lob is. Die onderste kaak is verleng en dit lyk soos 'n naald. Die grootte wissel van 5 – 43&nbsp;cm. Party spesies leef in varswater. Die familie eet pelagiese skaaldiere, vis, soöplankton en drywende seegras. Hulle is eetbaar maar word gebruik as aas en hulle spring ook uit die water uit soos springers.

## Genera 
Die volgende genera kom aan die Suid-Afrikaanse kus voor:

* *Hemiramphus*
::* *Hemiramphus far* - Gevlekte halfbek

* *Hyporhamphus*
::* *Hyporhamphus affinis* - Tropiese halfbek
::* *Hyporhamphus capensis* - Kaapse halfbek

## Galery 

Lêer:Hemiramphus brasiliensis (line art).jpg|*Hemiramphus brasiliensis*
Lêer:Hyporhamphus meeki.jpg|*Hyporhamphus meeki*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Krokodil-naaldvis

Die **Krokodil-naaldvis** (*Tylosurus crocodilus*) is 'n vis wat voorkom in die tropiese en subtopiese water van die Atlantiese Oseaan, die Indiese-Pasifiese area, die Rooisee en aan die ooskus van Afrika vanaf Oman tot by Knysna. In Engels staan die vis bekend as die *Crocodile needlefish*.

## Voorkoms 
links|duimnael|'n Krokodil-naaldvis wat in die nag met behulp van kunsmatige lig gevang is.

Die vis se lyf is donker blou aan die bokant, silwer aan die kante en witterig aan die onderkant. Daar is swart kolletjies op die pektorale vinne. Die vis word tot 86&nbsp;cm lank.

## Habitat 
Dit is 'n pelagiese vis wat soms in riviermondings voorkom. Hulle is alleenswemmers of kom in klein groepies voor. Gedurende die nag spring die vis uit die water uit agter lig aan. Mense is al so beseer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Tylosurus-crocodilus+crocodilus.html
Volkseigener Betrieb

[duimnael|regs|Hoofgebou en parkeerterrein van die *VEB Carl Zeiss Jena* in [Jena (1978)]]
**Volkseigener Betrieb** (**VEB**, "Volkseie onderneming") was 'n regsvorm waarin nywerheids- en diensondernemings in die Sowjet-besettingsone van Duitsland en later in die Duitse Demokratiese Republiek (DDR) bedryf is. Hul stigting volgens die voorbeeld van soortgelyke ondernemings in die Sowjetunie was die resultaat van die proses van onteiening en nasionalisering van privaat ondernemings wat onder Sowjet-besetting ná die Tweede Wêreldoorlog deurgevoer is. Vanaf 1948 het hulle as ekonomiese basiseenhede van die sentraal-geleide ekonomie gefungeer. Hulle was formeel in volksbesit en ondergeskik aan die DDR-staats- en partyleiding. Dit was verbode om hulle aan privaat persone te verkoop.

Die bestuur van elke VEB het uit 'n sogenaamde *Werkleiter* ("bedryfsleier", later ook *Werk-* of *Betriebsdirektor* genoem), die Eerste Sekretaris van die SED-bedryfspartyorganisasie (BPO) en die voorsitter van die bedryfsvakbondleiding (BGL) bestaan. Die tweede vlak het uit 'n aantal vakdirekteurs (tegniese direkteur, produksiedirekteur, ekonomiese direkteur, hoofrekenmeester en ander) bestaan. In enkele gevalle is VEB's ook deur plaaslike administratiewe distrikte (Duits: *Kreise*) bestuur (afkorting: *VEB&nbsp;(K)*.

VEB's is aanvanklik volgens bedryfsktore georganiseer (*Vereinigung Volkeigener Betriebe*, VVB). Vanaf die laat 1960's is hierdie VVB stapsgewys in kombinate omgeskep. VVB en kombinate is op hulle beurt deur die Staatsplankommissie (SPK), die departemente van nywerhede en departementele administrasies beheer. In 1989 was 79,9 persent van alle werknemers in die DDR in 'n VEB werksaam.

VEB's het dikwels naas hul amptelike naam nog 'n erenaam gedra, soos byvoorbeeld die *VEB Kombinat Chemische Werke "Walter Ulbricht" Leuna* - ter ere van die staats- en partyleier Walter Ulbricht (1893-1973). Hierdie soort erename is eers aan 'n VEB toegeken nadat sy werknemers die ekonomiese planne, wat binne die bestek van sogenaamde "sosialistiese mededinging" aan hulle opgelê is, met 'n honderd persent of hoër slaagsyfer vervul is. 

VEB's het 'n belangrike rol ten opsigte van sportbevordering gespeel.

Die meeste VEB's was volgens internasionale standaarde nie ekonomies doeltreffend nie. Met die Duitse hereniging en die invoering van 'n markekonomiese stelsel vanaf 1990 is die sowat 8&nbsp;000 kombinate en VEB deur die *Treuhandanstalt* geprivatiseer. As gevolg van die ontbinding en privatisering van DDR-staatsondernemings het miljoene werkgeleenthede verlore gegaan. 

## Verwysings
Kleinkop-vlieënde vis

Die **kleinkop-vlieënde vis** (*Cheilopogon pinnatibarbatus altipennis*) is 'n vis wat wêreldwyd en in Suid-Afrika vanaf Kaapstad tot by Kosibaai voorkom. Die vis vermy tropiese areas. In Engels staan die vis bekend as die *Smallhead flyingfish*.

## Voorkoms 
Die uitstaande kenmerk is die lang pektorale vinne wat amper tot by die stertvin reik. Die volwassenes is donkerblou aan die bokant en silwerwit aan die onderkant. Die dorsale vin kan 'n kol of kolletjies op hê en die vis word tot 46&nbsp;cm groot.

## Habitat 
Die vis verkies water wat tussen 15 - 20&nbsp;°C is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Cheilopogon-pinnatibarbatus+altipennis.html
Berycidae

Die **Alfosinos** (*Berycidae*) is 'n vis-familie wat hoort tot die orde Beryciformes. Daar is twee genera met nege spesies wat hoort tot dié familie en drie van die spesies kom aan die Suid-Afrikaanse kus voor.

## Kenmerke 
Die familie se lywe is lank en plat en bedek met skubbe. Die stertvin is gevurk. Die grootte wissel van 20 – 60&nbsp;cm. Hulle kom voor in rots en koraalriwwe op die kontinentale bank in water wat van 10 – 800&nbsp;m diep is. Hulle vreet soöplankton en is goeie eetvis en het op sekere plekke kommersiële waarde.

## Genera 
duimnael|links|*Beryx commun*

Die volgende genera en spesies kom aan die Suid-Afrikaanse kus voor:

* *Beryx*
::* *Beryx splendens* - Slankberyx

* *Centroberyx*
::* *Centroberyx spinosus* - Kort alfonsino

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Kort alfonsino

Die **Kort alfonsino** (*Centroberyx spinosus*) is 'n vis wat voorkom van Knysna tot by Tongaat. In Engels staan die vis bekend as die *Short alfonsino*.

## Voorkoms 
Die vis se kop en lyf is goudkleurig en rooi aan die bokant en word 20&nbsp;cm groot.

## Habitat 
Die vis leef in water wat 15 – 120&nbsp;m diep is. Vermoedelik vreet die vis klein ongewerweldes en soöplankton. Daar is baie min bekend omtrent die vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Centroberyx-spinosus.html
Sneesvis

Die **Sneesvis** (*Regalecus glesne*) is 'n vis wat wêreldwyd voorkom in tropiese en gematigde waters. In Engels staan die vis bekend as die *Oarfish*.

## Voorkoms 
Die lyf is baie lank en die kop en lyf is helder silwer van kleur terwyl daar onreëlmatige swart kolle en strepe op die lyf is. Die dorsale vin begin op die kop en strek die volle lengte van die lyf. Die dorsale en bekken vinne is oranje van kleur. Die volwassenes het geen stertvin nie en die bekken vinne lyk soos lang tentakels. Die vis word tot 8&nbsp;m lank en 150&nbsp;kg swaar.

## Habitat 
Die vis leef in die oseaan in water wat van 15 – 500&nbsp;m diep is. Hulle vreet planktoniese skaaldiere. Die bekken vin word as *smaakorgaan* gebruik. Daar is nog baie min bekend omtrent die vis. Die vis is oneetbaar.

Lêer:Regalecus glesne juvenile.png|*Regalecus juvenile*
Lêer:King of herrings.png|Skets van *Regalecus glesne* uit 1895.

duimnael|center|400px|Soldate vertoon 'n 7.0 meter *Regalecus glesne* wat in 1996 naby Coronado in die VSA gevang is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Regalecus-glesne.html
Regalecidae

Die **Sneesvisse** (*Regalecidae*) is 'n vis-familie wat hoort tot die orde Lampriformes. Daar is slegs een genus met drie spesies wat hoort tot dié familie en twee van die spesies kom aan die Suid-Afrikaanse kus voor.

## Kenmerke 
Die familie se lywe is baie lank en plat en het geen skubbe op nie. Die dorsale vin is buitengewoon lank en daar is geen stert- en anale vinne nie. Die bekkenvinne is nie regtig vinne nie maar tentakels. Die grootte wissel van 3 – 8&nbsp;meter. Hulle kom voor wêreldwyd voor.

## Genus 
Die volgende genus en spesies kom aan die Suid-Afrikaanse kus voor:

* *Regalecus*
::* *Regalecus glesne* - Sneesvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Migael (aartsengel)

**Migael** (Hebreeus: מִיכָאֵל, ''Mîkhā'ēl*, [mixaˈʔel], "Wie is soos God?"; Grieks: Μιχαήλ, *Mikhaḗl*; Latyn: *Michahel*; Kopties: ⲙⲓⲭⲁⲏⲗ; Arabies: ميخائيل ، مِيكَالَ ، ميكائيل, *Mīkā'īl*, *Mīkāl* of *Mīkhā'īl''; Afrikaans: "Goddelik") is die naam van 'n engel in die Hebreeuse oorlewering van die Tanag. Hierdie oorlewering het ook 'n invloed op die godsdienstradisies van sowel Jode as Christene gehad. In teenstelling met die Christendom het die Joodse tradisie nooit aan Migael "goddelike eienskappe" toegeskryf nie.

In die Christelike Nuwe Testament word Migael in die Openbaring van Johannes in 'n eskatologiese konteks as die verslaner van Satan uitgebeeld wat dié bose engel in die hel laat stort (Openbaring 12:7). Volgens 'n kerktradisie sal Migael op die Jongste Dag die siele van mense weeg. Sedert die Slag op die Lechveld op 10 Augustus 955 is sint Migael die beskermheilige van die Heilige Romeinse Ryk en later van Duitsland.

Migael kom sedert die 7de eeu n.C. ook in die Islamitiese Koran en in die Arabiese literatuur onder die naam *Mikal* of ''Mika'il'' voor.

## Verwysings 
## Eksterne skakels 
*  
*
Streep-hengelaar

Die **Streep-hengelaar** (*Antennarius striatus*) is 'n vis wat voorkom in die tropiese en subtropiese water van die Atlantiese Oseaan, die Indiese-Pasifiese area en aan die ooskus van Afrika van die Rooisee tot by Knysna. In Engels staan die vis bekend as die *Striped angler*.

## Voorkoms 
Die vis het 'n tentakel aan die voorkop wat vier takkies aan het waarmee hy prooi nader lok - vandaar die eienaardige naam. Die vis se kleur kan wissel van liggeel na groen, grys, geelbruin of swart wat mekaar afwissel in vlekke; afhangend van die habitat. Daar is swart strale wat van die oë uitstraal. Die vis word tot 22&nbsp;cm groot.

## Habitat 
Die vis leef in sagte bodems, seegrasbeddings, getypoele en riwwe tot op 'n diepte van 219&nbsp;m. Die vis kan in akwariums oorleef maar vreet enige vis in die tenk insluitende visse van sy eie grootte.

## Galery 

Lêer:Antennarius striatus.JPG
Lêer:Antennarius striatus2.JPG
Lêer:Antennarius striatus3.JPG

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Antennarius-striatus.html

## Bron 
* Coastal Fishes of Southern Africa. Phil & Elaine Heemstra. 2004.
Fugu

duimnael|Fugu in 'n tenk.

**Fugu** (*河豚* of *鰒; フグ?*, letterlik vertaal as "rivier-vark") is die Japanse naam vir Blaasoppe, Tobies en Blaasvisse en vir 'n fynproewers gereg wat daarmee voorberei word. Die sjefs in Japan word spesiaal opgelei om die gereg te kan voorberei; hulle moet leer hoe om seker te maak dat daar geen gif in die vleis agterbly nie. Slegs restaurante wat oor die sjefs beskik mag Fugu verkoop. Desondanks sterf daar nogtans 'n paar mense as gevolg van die gif van die visse per jaar in Japan.

## Verwysings 
## Eksterne skakels 
* Fugu op Japanesefood.com
Ragdoll

Die **Ragdoll** is ’n langharige katras met blou oë en ’n kenmerkende kleurpuntpatroon. Die katte is bekend vir hul rustigheid en inskiklikheid, en het ’n neiging om slap te raak sodra hulle opgetel word. Dit is een van die redes vir die kat se naam (Engels vir "lappop").

## Geskiedenis 
In die 1960's het Ann Baker met ’n gewone Angora-tipe huiskat met die naam Josephine begin teel. Die katte is oor verskeie jare geteel om ’n spesifieke voorkoms en karaktertrekke te hê, soos die grootte, kleurpuntpatroon en inskiklike geaardheid. Ander verenigings mag ook nie die Ragdoll geregistreer het nie. In 1975 het ’n groep van die IRCA weggebreek met die doel om algemene erkenning vir die katte te kry. Hulle het eindelik die standaarde vir die Ragdoll ontwikkel soos wat groot verenigings dit tans aanvaar.

In 1994 het nog ’n groep van die IRCA weggebreek weens die streng teelbeperkings. Hulle kon nie dieselfde naam gebruik nie en het hul kat die Ragamuffin genoem.

## Beskrywing 
Die Ragdoll is een van die grootste huiskatrasse. Dit het ’n lang, stewige lyf. Hoewel die pels dig is, bestaan dit hoofsaaklik uit boonste dekhare en het die kat nie ’n digte onderste laag hare nie. Die geen wat die kleurpuntpels veroorsaak, is ook verantwoordelik vir die blou oë. Intense blou skakerings word op skoue verkies. Ragdolls met wit pote, wat later eers erken is, word dikwels verwar met die heilige Birmaanse kat. Die maklikste manier om hulle uitmekaar te ken is deur die Ragdoll se grootte en die kleur van die ken (Ragdolls het wit kenne en heilige Birmaanse katte gekleurde kenne.)

## Sien ook 
* Lys van katrasse

## Verwysings 
## Eksterne skakels 
* Suider-Afrikaanse standaarde
* Ragdoll Fanciers Club International
*
*15px Hierdie artikel is vertaal uit die Engelse Wikipedia
Swartspikkel-blaasop

Die **Swartspikkel-blaasop** (*Arothron nigropunctatus*) is 'n vis wat voorkom in die Indiese-Pasifiese area en aan die ooskus van Afrika van Kenia tot by Algoabaai. In Engels staan die vis bekend as die *Blackspotted puffer*.

## Voorkoms 
Die kop en lyf is vaal grys tot donkerbruin aan die bokant met verskeie swart kolletjies op die lyf. Die neus orgaan is 'n klein tentakel. Daar is gewoonlik 'n ligte streep oor die snoet en oë. Die vis word tot 30&nbsp;cm lank. Die spesie is partykeer geel met swart kolletjies maar dit is seldsaam.

## Habitat 
Die vis kom voor in koraal- en rotsriwwe in water wat 2 – 35&nbsp;m diep is. Hulle eet onder andere sponse, takke van korale, seeanemone, slakke en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Arothron-nigropunctatus.html
Alex Salmond

**Alexander Elliot Anderson (Alex) Salmond** (uitgespreek /ˈsæmənd/, 31 Desember 1953 - 12 Oktober 2024) was 'n Skotse politikus en het tussen 2007 en 2014 as eerste minister van Skotland gedien. Hy is die voormalige leier van die Skotse Nasionale Party (SNP).

Tydens die referendum oor die onafhanklikheid van Skotland het hy homself vir die "Ja"-veldtog beywer. Na afloop van die referendum, waarin hulle slegs 45 persent van die stemme kon trek, het hy sy bedanking aangekondig met die woorde: "*For me as leader my time is nearly over, but for Scotland the campaign continues and the dream shall never die*".

## Verwysings 
## Eksterne skakels
Antennariidae

Die **Hengelaars** (*Antennariidae*) is 'n vis-familie wat hoort tot die orde Lophiiformes. Daar is veertien genera met vier en veertig spesies wat hoort tot dié familie en nege van die spesies kom aan die Suid-Afrikaanse kus voor.

## Kenmerke 
Die meeste spesies van die familie het 'n tentakel (esca) aan die voorkop met vier takkies aan waarmee hulle prooi nader lok - vandaar die eienaardige naam. Die kieue openinge is twee gaatjies agter en onder die pektorale vinne se basis. Die grootte van die vis wissel van 3 – 36&nbsp;cm.

Die familie is meesters in die tegniek van kamoeflering. Hulle het die vermoë om by die agtergrond in te skakel of plante soos alge, sponse of alg bedekte rots na te maak. Op hierdie manier vermy hulle roofvisse (hulle wil nie sponse eet nie) en lok prooi  (wat wil kossoek in die alge) nader.

Die vis kan 'n prooi insluk wat net so groot soos hyself is. Die vis kan enige prooi binne 'n afstand van 'n lyf lengte vinniger insluk as wat 'n kobra kan pik. Die familie leef in water wat tot 300&nbsp;m diep is.

## Genus 
Die volgende genus en spesies kom aan die Suid-Afrikaanse kus voor:

* *Antennarius*
::* *Antennarius hispidus*
::* *Antennarius commerson* – Groothengelaar
::* *Antennarius pictus* – Skilder-hengelaar
::* *Antennarius striatus* – Streep-hengelaar

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Zwilbroek

**Zwilbroek** is 'n nedersetting in die munisipaliteit Berkelland in die provinsie Gelderland in Nederland.
Zwolle, Gelderland

**Zwolle** is 'n nedersetting in die munisipaliteit Oost Gelre in die provinsie Gelderland in Nederland.
Klipsuier

Die **Klipsuier** (*Chorisochismus dentex*) is 'n seevis wat endemies is aan Suid-Afrika en kom vanaf Swakopmund tot by Durban voor. In Engels staan die vis bekend as die *Rocksucker*.

## Identifikasie 
Die vis se kleur verander na aanleiding van die omgewing. Die bekkenvinne is aangepas sodat dit 'n skyf vorm waarmee die vis aan rotse vassuig. Nadat die vis dood is, verander die kleur na rooierig. Die vis word tot 30&nbsp;cm groot.

## Habitat 
Die vis is 'n bodembewoner en gaan nooit dieper as 10&nbsp;m nie. Hulle leef veral in getypoele. Indien hengelaars die vis vang suig die vis so vas aan die rotse dat die hengelaar se lyn sal breek sonder dat die vis die rots sal los.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Chorisochismus-dentex.html

## Verwysings 
* Coastal Fishes of Southern Africa. Phil & Elaine Heemstra. 2004.
Zutphen

**Zutphen** is 'n stad en munisipaliteit in die provinsie Gelderland in Nederland. Dit is op die oosoewer van die rivier IJssel op die punt waar dit die Berkel ontmoet, 30 km noordoos van die provinsiale hoofstad Arnhem, geleë. Die naam Zutphen verskyn vir die eerste keer in die 11de eeu en beteken waarskynlik "suidveen" (sien ook: veen). In 2005 word die munisipaliteite van Zutphen en Warnsveld onder die naam Zutphen versmelt. In 2017 het die munisipaliteit 'n bevolking van 47 423.

## Eksterne skakels 
*
Gobiesocidae

Die **Klipsuiers** (*Gobiesocidae*) is 'n vis-familie wat tot die orde Gobiesociformes behoort. Daar is drie en veertig genera met minstens 150 spesies in hierdie familie. Nege van die spesies kom aan die Suid-Afrikaanse kus voor.

## Kenmerke 
Die familie se koppe is redelik plat en die dorsale en anale vinne is klein en naby die stertvin. Die bekken vinne is aangepas om 'n skyf te vorm waarmee die vis aan rotse vassuig. Die vel is glad met geen skubbe nie en bedek met 'n dik slym. Die familie het ook geen swemblaas nie. Die grootte wissel van 3 – 300&nbsp;cm en die familie leef in vlak water.

## Genera 
Die volgende genera en spesies kom aan die Suid-Afrikaanse kus voor:

* *Apletodon*
::* *Apletodon pellegrini* - Pokkel-suiervis

* *Chorisochismus*
::* *Chorisochismus dentex* - Klipsuier

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Ster-helmknorhaan

Die **ster-helmknorhaan** (*Dactyloptena peterseni*) is 'n vis wat in die Indiese-Pasifiese area voorkom en aan die ooskus van Afrika vanaf die Rooisee tot by Algoabaai. In Engels staan die vis bekend as die *Starry helmet gurnard*.

## Voorkoms 
Hulle lywe is oranje-rooi met geelgroen kolletjies op, en wit aan die onderkant. Die pektorale vinne is groen in die middel met geel strepe wat reghoekig oor die vinne strek. Die vis word tot 56&nbsp;cm groot en weeg dan 1.5&nbsp;kg. Die vis se pektorale vinne is groter as normaalweg en lyk inderdaad soos vlerke. Die visse kan egter nie vlieg soos die vlieënde visse nie en indien die vis uit die water gehaal word frommel die pektorale vinne op soos 'n nat lap.

## Habitat 
Die visse kom gewoonlik in sanderige of gruisbodems voor naby riwwe in water van tussen 50 en 250&nbsp;m diep. Hulle gebruik die pektorale vinne om oor die bodem te kruip en dit in die proses oop te krap om klein skaaldiertjies te ontbloot as prooi. Wanneer die vis vinnig swem word die pektorale vinne teruggevou langs die liggaam en slegs die stert word aangewend om die vis aan te dryf.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Dactyloptena-peterseni.html
Zeddam

**Zeddam** is 'n dorp in die munisipaliteit Montferland in die provinsie Gelderland in Nederland.

## Noemenswaardige inwoners 
* Belinda Kinnaer, sangeres

## Verwysings
Zelhemse Broek

Die **Zelhemse Broek** (of net **Het Broek**) is 'n nedersetting in die munisipaliteit Doetinchem in die provinsie Gelderland in Nederland.
Duitse rex

Die **Duitse rex** is ’n katras met die kenmerkende krullerige rex-pels. Sy geaardheid is baie soos dié van ’n Corniese rex.

## Geskiedenis 
’n Vroeë rex-tipe kat van Duitsland was Munk, ’n kat wat in 1930 of 1931 op ’n dorp naby Königsberg, Duitse Ryk (vandag Kaliningrad, Rusland), gebore is. Hy was die seun van ’n Angorakat en ’n Russiese bloukat. Hy het verskeie kleintjies op die dorp gehad voor hy in 1944 of 1945 dood is. Daar is egter nooit met hom geteel nie.

Die eerste Duiste rex-katte wat doelbewus geteel is, was twee katjies in ’n werpsel van vier in 1957 in Berlin-Buch. Die ma, Lämmchen (Lammetjie), het ook ander rex-katjies gehad en die meeste is gebruik om ander rasse soos die Corniese rex te verbeter. In 1968 het ’n Oos-Duitse telery die laaste drie van Lämmchen se kleintjies gekoop en die bloedlyn aangevul met Europese korthaarkatte en katte van gemengde rasse. Hoewel dit moontlik is, is dit nie seker of daar ’n verbintenis tussen Munk en Lämmchen was nie.

Nog ’n rex-kat, Schnurzel, is in die laat 1950's in Berlin-Buch gevind en is in die teelprogram gebruik.

## Beskrywing 
Duitse rex-katte is van gemiddelde grootte met slank bene. Die kop is rond en die ore groot. Die oë is ook van gemiddelde grootte en hang af van die kleur van die pels. Die pels is kort en sag en neig om krullerig te wees. Alle kleure, ook wit, word aanvaar.

Die katte is vriendelik, spelerig en intelligent en vorm maklik ’n band met mense. Hul geaardheid is baie soos dié van ’n Corniese rex.

## Sien ook 
* Lys van katrasse

## Eksterne skakels 
* Batchelor, Anthony (2006): *The revival of the German Rex *. PawAcademy-artikel
*  Jaenicke, Ilona (2007): *Die Geschichte der German Rex *
*
*15px Hierdie artikel is vertaal uit die Engelse Wikipedia
Wolferen

**Wolferen** is 'n nedersetting in die munisipaliteit Overbetuwe in die provinsie Gelderland in Nederland.
Woeste Hoeve

**Woeste Hoeve** is 'n nedersetting in die munisipaliteit Apeldoorn in die provinsie Gelderland in Nederland.
Peristediidae

duimnael|regs|250px|Gepantserde knorhane wat in Spanje gevang is

Die **Gepantserde knorhane** (Peristediidae) is 'n vis-familie wat hoort tot die orde Scorpaeniformes. Daar is vier genera met dertig spesies wat hoort tot dié familie en drie van die spesies kom aan die Suid-Afrikaanse kus voor.

## Kenmerke 
Die familie se lywe en koppe is plat en totaal omring deur 'n pantser laag van skubbe wat soos teels lyk. Aan die snoet is twee plat bene wat vorentoe wys. Die grootte wissel van 16&nbsp;cm tot 1.2&nbsp;m.

## Genus 
Die volgende genus en spesies kom aan die Suid-Afrikaanse kus voor:

* *Peristedion*
::* *Peristedion adeni* - Aden gepantserde knorhaan
::* *Peristedion investigatoris* - Andaman gepantserde knorhaan

Lêer:Peristedion brevirostre.jpg|*Peristedion brevirostre*
Lêer:Peristedion longispatha.jpg|*Peristedion longispatha*
Lêer:Peristedion miniatum.jpg|*Peristedion miniatum*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Anna van Pole

**Anna van Pole**, dikwels ook **Anna Jagiellonica** (Pools *Anna Jagiellonka*, Litaus *Ona Jogailaitė*) genoem; * 18 Oktober 1523 in Krakow; † 9 September 1596 in Warskou; was 'n Pools-Litause prinses uit die huis Jagiello en die dogter van koning Sigismund I. 

Anna, die laaste lid van die Huis Jagiello, is saam met haar destydse verloofde Stefanus Báthory as mede-heerser in die tweede verkiesing van die Pools-Litause Gemenebes verkies. Sy het formeel vanaf 1575 tot met haar afsterwe as verkose staatshoof van Pole-Litaue ("koning" van Pole en grootvors van Litaue) geregeer.

## Titel 
Anna se amptelike titel was, net soos dié van Hedwig van Pole, inderdaad *Król* Anna (Latyns: *Anna Dei Rex Poloniae*; "Anna van Gods Genade Koning van Pole") of "Koning Anna" aangesien sy in haar eie reg heerseres van die koninkryk was. Alle gekroonde hoofde van Pole het hierdie titel sonder aansien van geslag gedra. Die eggenotes van konings het die titel *Królowa* (Latyns: *Regina Poloniae*) gedra en eers met hul huwelik koningin geword.
Openbare maatskappy

**Openbare maatskappye** is normaalweg op 'n aandelemark genoteer en kry die afkorting "Bpk." na die naam van die maatskappy. Privaat maatskappye kry die afkorting "(Edms.) Bpk."

Dit kom ooreen met die Britse “Public Limited Company (plc)” en die Duitse "Aktiengesellschaft (AG)", maar verskillende wette is in verskillende lande van toepassing.

## Verwysings
Rolls-Royce

**Rolls-Royce** kan na een van die volgende verwys:

*Rolls-Royce Limited, die oorspronklike Britse vervaardiger van motorkarre en vliegtuigenjins.
**Rolls-Royce Griffon, 'n tipe vliegtuigenjin.
**Rolls-Royce Merlin, 'n tipe vliegtuigenjin.
**Rolls-Royce Trent, 'n tipe vliegtuigenjin.

In 1971 word die maatskappy genasionaliseer en in 1973 opgedeel in:
*Rolls-Royce plc, die vliegtuigmotor-, skeepsmotor- en verdedigings- en energiegroep; en
*Rolls-Royce Motors, die motorkontrakteur wat tans aan Volkswagen behoort, maar nie meer Rolls-Royces bou nie.

BMW hou tans die regte om die naam *Rolls-Royce* te gebruik:
*Rolls-Royce Motor Cars, BMW-afdeling wat sedert 2003 Rolls-Royce motorkarre bou.
Burchell se rooivlerkie

**Burchell se rooivlerkie** (*Pseudobarbus burchelli*) is 'n varswatervis wat hoofsaaklik voorkom in die Breederivier in die Wes-Kaap, Suid-Afrika. Dit staan ook bekend as die *Breederivier-rooivlerkie* en in Engels as ''Burchell's redfin''.

## Voorkoms 
Die onvolwasse en jong volwasse visse is olyfbruin met verskeie vlekke en kolle, wat 'n gebroke streep vorm, op die lyf. Die gebroke streep eindig in 'n driehoek op die basis van die stertvin. Volwasse visse wat paar se kleur verdonker na 'n donker olyfbruin met die onderkant wat lig bly. Daar is twee pare baarde om die mond en volwasse visse het tuberkels op die kop. Die vis word tot 135&nbsp;mm lank.

## Habitat 
Die vis leef in poele en die dieper vloeiende gedeeltes van die groter sytakke en die hoofstroom. Hulle vreet detritus en klein organismes vanaf die bodem en paar in die somer. Die kleiner vissies leef in skole saam en die volwasse vissies in kleiner groepe.

## Bewaringstatus 
Die vis is 'n kritiek bedreigde spesie aangesien sy habitat verklein word as gevolg van die ontwikkeling van dorpe, landbou en industrieë. Ingevoerde eksotiese visse teer op die vis as prooi.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
*http://fishbase.org/summary/Pseudobarbus-burchelli.html
Kaapse kurper

Die **Kaapse kurper** (*Sandelia capensis*) is 'n varswatervis wat voorkom in die riviere van die Wes-Kaap en Oos-Kaap; vanaf die Koegarivier tot by die Kaapse Vlakte. In Engels staan die vis bekend as die *Cape kurper*.

## Voorkoms 
Die vis is geel of goudbruin met swart kolle en golfvormige strepe oor die lyf. Daar swart strepe wat vanaf die oë uitstraal. Die membraan van die dorsale en anale vinne is swart. Broeiende mannetjies word donkerbruin of swart. Die vis word tot 200&nbsp;mm lank.

## Habitat 
Die vis is gehard en leef in 'n verskeidenheid habitatte. Hulle verkies stil of stadigvloeiende water vol plantegroei of wortels. Hulle vreet insekte, ongewerweldes en klein vissies. Die vis broei in die somer, die mannetjies is gebiedsgebonde en pas die eiers op.

## Bewaringstatus 
Bevolkings het verklein en word verder bedreig deur habitat wat vernietig word en ingevoerde baars wat op die kurpers jagmaak.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase - *Sandelia capensis*

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Helmknorhane

Die **Helmknorhane** (*Dactylopteridae*) is 'n familie visse wat tot die orde Scorpaeniformes hoort. Daar is drie genera met minstens sewe spesies in hierdie familie. Twee van die spesies kom aan die Suid-Afrikaanse kus voor.

## Kenmerke 
Die familie se lywe is lank en breed en bedek met skubbe. Die kop is groot en stomp met die bene wat so verbind is dat dit lyk soos 'n helm. Die pektorale vinne is baie groot in vergelyking met die liggaam en reik verby die dorsale vin. Die grootte wissel van 30 – 60&nbsp;cm. Die familie is bodem bewoners en vreet skaaldiere, slakke en bodem vis.

## Genus 
Die volgende genus en spesies kom aan die Suid-Afrikaanse kus voor:

* *Dactyloptena*
::* *Dactyloptena orientalis* - Helmknorhaan
::* *Dactyloptena peterseni* - Ster-helmknorhaan

Lêer:Daori_u0.png|*Dactyloptena orientalis*
Lêer:Dactyloptena orientalis (Oriental flying gurnard).gif|*Dactyloptena orientalis*
Lêer:Dactyloptena_orientalis.JPG|*Dactyloptena orientalis*
Lêer:SemiHB.jpg|*Dactyloptena orientalis*
Lêer:Dactylopterus volitans.jpg|*Dactylopterus volitans*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Hyderabad

Die term **Hyderabad** kan verwys ná:

* 'n Stad in die Indiese deelstaat Andhrapradesj, sien Hyderabad, Indië.
* 'n Stad in die Pakistanse provinsie Sindh, sien Hyderabad, Pakistan.
Wely

**Wely** is 'n nedersetting in die munisipaliteit Neder-Betuwe in die provinsie Gelderland in Nederland.
Wassinkbrink

**Wassinkbrink** is 'n nedersetting in die munisipaliteit Bronckhorst in die provinsie Gelderland in Nederland.
Grootbek-geelvis

Die **grootbek-geelvis** (*Labeobarbus kimberleyensis*) is 'n varswatervis wat voorkom in die Oranje- en Vaalrivier-stelsels in Suid-Afrika. In Engels staan die vis bekend as die *largemouth yellowfish*.

## Voorkoms 
Die vis is lank en silwerkleurig wanneer dit jonk is en word olyfkleurig soos hy verouder. Die vis kan tot 80&nbsp;cm lank word en weeg dan 22&nbsp;kg. Dit het 'n groot bek met twee paar baarde onderaan. Die wyfie word groter en leef langer as die mannetjie. Dit is die grootste van die inheemse geskubde visse in Suid-Afrika. Die Suid-Afrikaanse hengelrekord is 22,2&nbsp;kg.

## Habitat 
Die vis leef in die Oranje- en Vaalrivieropvanggebied, is 'n roofvis en vreet klein vissies, insekte en skulpvis. Die vis groei stadig en die mannetjie bereik volwassenheid wanneer hy ses jaar oud is en die wyfie eers op agt jaar. Die wyfie lê haar eiers gedurende die somer op gruisbeddings in vinnigvloeiende riviere. Die larwes broei na 2-3 dae uit en hul begin vreet na 3 -4 dae. Hulle is 100&nbsp;mm lank na twee jaar en 300&nbsp;mm na vyf jaar.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *First Field Guide to Fishes of Southern Africa*. Rudy van der Elst. 1999. 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Labeobarbus kimberleyensis* by FishBase.
Hyderabad, Pakistan

**Hyderabad** (Sindhi: حيدرآباد / Haidarābād, Oerdoe: حیدرآباد / Haidarābād) is 'n groot stad aan die oewer van die Indusrivier en die hoofstad van die Pakistanse provinsie van Sindh. Die stad lê in die suide van die land en is in 1768 deur Mian Ghulam Shah Kalhoro gestig. Hyderabad het 'n bevolking van 1&nbsp;578&nbsp;367 en is die sewende grootse stad in Pakistan.

Hyderabad was een van die gasheerstede tydens die Krieketwêreldbeker 1987.
Longyearbyen

**Longyearbyen** is die hoofstad en grootste stad van die Noorse provinsie Svalbard op die hoofeiland Spitsbergen en is die noordelikste stad van die wêreld. Die stad het 'n bevolking van 2&nbsp;075 in 2007 gehad en het 'n oppervlakte van 242,86 km². Die stad is in 1906 van die Amerikaanse ondernemer John Munroe Longyear as mynstad gestig.

## Verwysings
Open Season

***Open Season*** is 'n rekenaar geanimeerde familie-/buddy-rolprent van 2006 wat deur Jill Culton geregisseer is en die stemme van Martin Lawrence en Ashton Kutcher, onder andere, gebruik.

## Verwysings 
## Eksterne skakels 
*  Amptelike webwerf
Olonkinbyen

**Olonkinbyen** is die hoofstad en enigste nedersetting op die Noorse eiland Jan Mayen. Die nedersetting het 'n bevolking van 18 (wetenskaplikes). Die nedersetting is in 1959 gestig en genoem ná die Russiese poolreisiger Gennadi Olonkin.
Skerptandbaber

duimnael|links|'n Skerptandbaber in 'n bak.
duimnael|links|Jong skerptandbabers wat in Rishon Le-Zion (Israel) se rioolstelsel gevang is.

Die **skerptandbaber** (*Clarias gariepinus*) is 'n varswatervis wat voorkom in die Oranjerivierstelsel en alle ander riviere noordwaarts in Suider-Afrika; dit kom feitlik oor die hele Afrika voor. Dit staan ook bekend as die *baber* en in Engels as die *Sharptooth catfish*.

## Voorkoms 
Die vis het 'n lang, bruin- tot swartkleurige lyf, en 'n plat kop met vier paar lang baarde om die mond. Die dorsale vin is lank tot amper by die stertvin en die anale vin is ook lank. Die kop is groot en plat, die oë is kein en die bek is groot. Die vis word tot 1.4&nbsp;m lank en 33&nbsp;kg swaar. Die Suid-Afrikaanse hengelrekord is 33.3&nbsp;kg, Zimbabwe 30.845&nbsp;kg en Malawi 16.1&nbsp;kg.

## Habitat 
Die vis kom regdeur Afrika voor in byna alle varswaterstelsels. Die vis oorleef gemaklik in slegte watertoestande en kan asemhaal met 'n spesiale kamer bokant die kieue. Dit kruip oor land om by ander watermassas uit te kom en vreet byna enigiets. Die wyfie lê haar eiers gedurende die somerreën.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *First Field Guide to Fishes of Southern Africa.* Rudy van der Elst. 1999. 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Clarias gariepinus* by FishBase
Reënboogforel

Die **Reënboogforel** (*Oncorhynchus mykiss*) is 'n varswatervis wat in die hoër bergstrome en damme in Suider-Afrika voorkom. Die vis is nie inheems hier nie en is ingevoer vanaf Noord-Amerika en Europa gedurende die 1800's. In Engels staan die vis bekend as *Rainbow trout*.

## Voorkoms 
[duimnael|links|200px|Reënboogforel op 'n mark in [Australië.]]
[duimnael|links|200px|Reënboogforel met [aartappels.]]

Die vis is lank, silwerig van kleur en die liggaam is bedek met swart kolletjies. Daar is 'n pers, pienkerige baan op die rug langs van die kop tot by die stert. Hulle kan tot 60&nbsp;cm lank word en weeg dan 5&nbsp;kg.

## Habitat 
Reënboogforel leef hoofsaaklik in koue, helder strome en damme in die berge van die Wes-Kaap, die Oos-Kaap, die Drakensberg, Mpumalanga en die hoogland van Zimbabwe.

Hulle is roofvisse en sal omtrent enigiets eet wat hulle in die hande kry. Dit sluit in insekte, viseiers, klein vissies (tot en met 1/3 van hul eie lengte), garnale, paddas, krappe en selfs akkedisse en veldmuise wat in die water mag beland.

Hoewel hul maklik by 4&nbsp;°C (40&nbsp;°F) kan leef, begin hul traag word en sal doodgaan as die water warmer as 19&nbsp;°C (66&nbsp;°F) word.  Die beste hengel-temperatuur vir hulle is 14&nbsp;°C (57&nbsp;°F). As die temperatuur 4&nbsp;°C hoër of laer as die ideale temperatuur is, is hulle nog aktief, maar daarna word hulle traag.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oncorhynchus-mykiss.html

## Bronne 
* http://www.fishbase.org
* *First Field Guide to Fishes of Southern Africa*. Rudy van der Elst. 1999. 
* *Visgedrag en Kunsaashengel.* Prof dr B.J. Engelbrecht. 1980. 
* *Freshwater Fishing in South Africa.* Michael G. Salomon. 1978.
Kammer

Die **kammer** (*Serranus knysnaensis*) is 'n vis wat endemies is aan Suid-Afrika en kom voor van Valsbaai tot by Durban. In Engels staan die vis bekend as die *African Seabass*. Die vis was eers verwar met *Serranus cabrilla* wat voorkom in die Middellandse See en die oostelike noord Atlantiese Oseaan.

## Voorkoms 
duimnael|links|200px|'n Kammer.

Die vis se kop en lyf is bruin aan die bokant en vuil pienk aan die onderkant met twee donker strepe wat horisontaal oor die lyf strek. Daar kan ook partykeer donker bruin vertikale strepe oor die lyf wees. Die stert en dorsale vinne het sagte blou kolletjies op. Die vis word tot 30&nbsp;cm groot.

## Habitat 
Die vis leef in rots bodems tot op dieptes van 200&nbsp;m. Hulle vreet krappe en skaaldiere. Die vis is ook 'n afwissellende hermafrodiet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Serranus-cabrilla.html
Vriezelaar

**Vriezelaar** is 'n nedersetting in die munisipaliteit Oude IJsselstreek in die provinsie Gelderland in Nederland.
Vossenpels

**Vossenpels** is 'n nedersetting wat gedeeltelik in die munisipaliteite Nijmegen en Lingewaard in die provinsie Gelderland in Nederland lê.
Vorden

**Vorden** is 'n nedersetting in die munisipaliteit Bronckhorst in die provinsie Gelderland in Nederland.
Wageningen

**Wageningen** is 'n stad en munisipaliteit in die provinsie Gelderland in Nederland.

Die stad het 36 894 inwoners (2012, bron: CBS), waarvan etlike duisende studente is aan die Wageningse Universiteit. Die universiteit en verwante instellings onderneem veral navorsing vir die landbousektor oor plantsiektes. Dit verskaf werk aan ongeveeer 7400 werknemers, van wie minder as 40% woonagtig is in Wageningen.

Die stad het twee woonareas: Wageningen en Wageningen-Hoog.

## Topografie 
450px|

## Historiese kaarte 

Beeld:Wageningen 1575 Net v Deventer.jpg|Wageningen in 1575
Beeld:1866_Wageningen.gif|Wageningen Munisipaliteit in 1866
Beeld:Wageningen_1906_kadaster.jpg|Wageningen en omgewing 1906
Europese korthaarkat

Die **Europese korthaarkat** is ’n katras wat in Swede ontstaan het. Die ras is onlangs erken om die rasse te bewaar wat al lank natuurlik in Europese dorpe en stede voorkom.

## Geskiedenis 
Die Eurpese korthaatkat het sy eweknieë in Brittanje (die Britse korthaarkat) en Amerika (die Amerikaanse korthaarkat), wat al baie langer geteel word.

Eersgenoemde is egter met Persiese katte gekruis en selektief geteel sodat dit ’n stewiger kat met ’n korter snoet en dikker pels kon wees. Dit is ook eers die Europese korthaarkat genoem en het saam met dié katte in een klas meegeding tydens skoue, tot in 1982, toe die Skandinawiese tipe Europese korthaarkat as ’n aparte ras met sy eie standaarde erken is.

## Beskrywing 
Die Europese korthaar is ’n sterk kat van gemiddelde grootte tot groot, met ’n breë, gespierde bors. Die sterk bene is van gemiddelde lengte en die pote is rond. Die stert is redelik dik by die basis en loop dunner na die punt, wat stomp is. Die redelike groot kop is rond, maar nie so rond soos die Britse korthaarkat s’n nie. Die ore is van gemiddelde grootte en het ’n effens ronde punt. Die oë is rond en kan enige kleur wees. Die pels is kort, sag en blink, en lê plat. Alle natuurlike kleure is aanvaarbaar, onder meer swart, wit, rooi, blou en room, en met of sonder strepe.

Dis onmoontlik om die kat se geaardheid akkuraat op te som, aangesien hulle geteel is uit gewone huiskatte met verskillende geaardhede. Hulle is meestal aktief en liefdevol. Die meeste sal muise in die huis of tuin vang.

## Sien ook 
Lys van katrasse

## Verwysings 
## Eksterne skakels 
* Cats United International 
*
*15px Hierdie artikel is vertaal uit die Engelse Wikipedia
Aden gepantserde knorhaan

Die **Aden gepantserde knorhaan** (*Satyrichthys adeni*) is 'n vis wat voorkom in die Indiese-Pasifiese area en aan die ooskus van Afrika vanaf die Golf van Aden tot by Mosselbaai.

## Voorkoms 
Die vis se lyf is lank en die kop is plat. Aan die snoet is daar twee lang bene wat uitsteek terwyl daar aan die ken twee baarde is. Die kop en lyf is oranjerooi tot rooibruin terwyl die rante van die dorsale en anale vin dof bruin is. Die vis word tot 70&nbsp;cm lank.

## Habitat 
Die vis leef in sand en modder bodems in water wat 58 – 295&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Satyrichthys adeni* by Fishbase.
Oregon-rex

Die **Oregon-rex** was ’n katras met die tipiese krulhare van ’n rex-kat wat in Amerika geteel is, maar in die 1970's uitgesterf het.

Die eerste aangetekende geval van ’n Oregon-rex is ’n kat met krulhare wat in 1955 in die Amerikaanse staat Oregon gebore is. Die ander katte in die werpsel het reguit hare gehad. In dié tyd is die eerste Corniese rex van Brittanje na Amerika ingevoer en hulle is toe met die ontwikkelende Oregon-rex gekruis. Weens die kruisteling het die kat egter nie oorleef as ’n aparte ras nie. Die laaste rasegte Oregon-rex is in 1972 dood.

## Verdere leesstof 
* 

## Sien ook 
* Lys van katrasse

20px|linksHierdie artikel is vertaal van die Engelse Wikipedia
Parascorpididae

Die **Kinnebakke** (*Parascorpididae*) is 'n vis-familie wat hoort tot die orde Perciformes. Daar is slegs een genus met een spesie wat hoort tot dié familie en die spesie kom aan die Suid-Afrikaanse kus voor.

## Kenmerke 
Die familie se lywe is reghoekig, bedek met klein skubbe en die stertvin is gevurk. Die bek is groot. Die familie word tot 60&nbsp;cm groot.

## Genus 
Die volgende genus en spesies kom aan die Suid-Afrikaanse kus voor:

* *Parascorpis*
::* *Parascorpis typus* – Kinnebak

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Sokoke

Die **Sokoke** is ’n kortharige katras wat sy oorsprong in Kenia het. Die oorspronklike naam was **Khadzonzos**, wat die Keniaanse stam die Giriama daaraan gegee het. Dit beteken "wat soos boombas lyk".

## Geskiedenis 
Die Khadzonzos-katte is in 1978 in die Arabuko-Sokoke-woud in Kenia ontdek. Van hulle is na Denemarke gebring om daar mee te teel. In 1990 is nog katte ingevoer om die teelpoel te vergroot. Hulle is in 1984 die eerste keer in Kopenhagen geskou. Die Fédération Internationale Féline (FIFe) het hulle in 1993 erken onder die naam Sokoke, van waar die katte kom. Ook The International Cat Association (TICA) erken die katte.

Daar is altyd gewonder of die dier ’n huiskat is en nie dalk ’n afstammeling van die vaalboskat (*Felis silvestris lybica*) wat self mak geword het nie. Ná DNS-toetse is onlangs vasgestel dat die Sokoke deel van die Asiatiese groep huiskatte is wat ook bloed van die vaalboskat het. As sulks is dit ’n hibride (’n kruising tussen twee spesies).

## Beskrywing 
Sokokes het gestreepte pelse in skakerings van bruin, met amberkleurige tot liggroen oë. Die hare is kort en grof en het feitlik geen onderlaag nie. Die lyf is lank en skraal en die bene lank.

Hulle is baie aktief en vorm nou bande met mense en ander katte en pas moeilik in ’n nuwe omgewing aan. Hulle is minder geneig om moderne katsiektes te kry.

## Sien ook 
* Lys van katrasse

## Eksterne skakels 
* Blog-foto's by pictures-of-cats.org
*
*15px Hierdie artikel is vertaal uit die Engelse Wikipedia